
DR.30.10.2018                                                                                                                            139                   

 
Timbalan Yang di-Pertua [Dato’ Mohd Rashid Hasnon]: Yang Berhormat 

Limbang ada. 

Tuan Sivarasa Rasiah: Yang Berhormat Limbang tanya tentang status pembinaan 
GIATMARA di Limbang. 

Timbalan Yang di-Pertua [Dato’ Mohd Rashid Hasnon]: Yang Berhormat 
Limbang ada. 

Tuan Sivarasa Rasiah: Okey, ada, baik terima kasih. Untuk makluman Yang 
Berhormat Limbang, GIATMARA telah memohon cadangan pembinaan GIATMARA Limbang 
dengan peruntukan sebanyak RM10 juta. Permohonan ini telah dibentangkan ke peringkat 
akhir permohonan RMKe-11, Rolling Plan Ke-4 dalam Mesyuarat Pemeriksaan Bajet Teras 
Tiga Berkaitan Pembangunan Modal Insan pada 22 Mei 2018 di Unit Perancang Ekonomi 
(EPU). 

Walau bagaimanapun, pelaksanaan projek tersebut tertakluk kepada kelulusan oleh 
pihak Unit Perancang Ekonomi (EPU) dan kedudukan semasa kewangan kerajaan. Yang 
Berhormat Limbang juga bertanya mengenai status fasa 2 Projek Jalan Meritam ke Telahak, 
Bong Abai, Pengkalan Rejap, Sungai Poyan.  

Untuk makluman Yang Berhormat, projek ini yang dinamakan Projek Jalan Meritam, 
Telahak, Bong Abai, Bahagian Limbang, Sarawak fasa 2 telah diluluskan pelaksanaannya di 
bawah Rancangan Malaysia Kesepuluh. Kontrak projek ini telah ditamatkan kerana 
kelemahan kontraktor selaras dengan keputusan Mesyuarat Contract Coordination Panel 
(CCP), dengan izin, yang telah diadakan pada 23 Oktober 2018. Sehubungan dengan itu, 
pihak kementerian dan Jabatan Kerja Raya Sarawak sedang dalam proses untuk 
mengeluarkan Notis Penamatan Pengambilan Pekerja Kontraktor kepada kontraktor yang 
terlibat dan akan menender semula projek ini. Jadi, projek ini akan diteruskan tetapi dengan 
kontraktor baharu...  

Dato’ Sri Ismail Sabri bin Yaakob [Bera]: Yang Berhormat, saya hendak tumpang 
Yang Berhormat Limbang punya soalan. 

Tuan Sivarasa Rasiah: Sila. 

Dato’ Sri Ismail Sabri bin Yaakob [Bera]: Saya tidak bangkitkan. Yang Berhormat 
tidak perlu jawab, boleh cuma maklumkan kepada pegawai. Projek GIATMARA di Bera, saya 
difahamkan telah pun dibatalkan walaupun telah pun diluluskan. Kerajaan negeri telah pun 
bersetuju untuk menyediakan tanah sebanyak 10 ekar untuk GIATMARA di Bera. Kalau 
sudah dibatalkan, saya pohon supaya boleh dikaji semula pembatalan tersebut dan kalau 
boleh diluluskanlah. 

Tuan Sivarasa Rasiah: Berkaitan dengan status GIATMARA di Bera, saya 
diberitahu statusnya memang ia sudah beroperasi sejak tahun 2002. 

Dato’ Sri Ismail Sabri bin Yaakob [Bera]: Ini yang baharu, is it? 

Tuan Sivarasa Rasiah: Oh! Ini yang baharu.  

Dato’ Sri Ismail Sabri bin Yaakob [Bera]: Itu yang lama, yang baharu. 

Tuan Sivarasa Rasiah: Baik. Akan tetapi okey. Itu saya akan dapatkan maklumat 
sama ada status yang baharu yang dicadangkan sama ada dibatalkan atau tidak. Kita akan 
beri pengesahan secara bertulis. 

Tuan Haji Hasbi bin Haji Habibollah [Limbang]: Tuan Yang di-Pertua, sedikit 
Menteri. 

Tuan Sivarasa Rasiah: Sila. 

Tuan Haji Hasbi bin Haji Habibollah [Limbang]: Balik cerita GIATMARA. Mungkin 
just to remind, dengan izin, Menteri iaitu MARA ini sekarang ini dalam proses untuk- 
difahamkan GIATMARA di Limbang iaitu proses membayar premium tanah yang disediakan 
oleh kerajaan negeri.  

Untuk pengetahuan Menteri, just to remind, tanah ini yang diluluskan oleh kerajaan 
negeri itu ia ada umurnya. Jadi, saya rasa sekiranya sementara menunggu pembinaan fizikal 
kompleks ini, mungkin yang bab tanah ini harus diselesaikan supaya ia tidak terlepas dan 
kena mohon semula lagi. Itu permohonan- just to remind the Ministry on that part. Satu lagi 



Timbalan Yang di-Pertua [Dato' Mohd Rashid Hasnon]: Yang Berhormat. Limbang ada. Tuan Sivarasa Rasiah: Yang Berhormat Limbang tanya tentang status pembinaan GIATMARA di Limbang. Timbalan Yang di-Pertua [Dato' Mohd Rashid Hasnon]: Yang Berhormat Limbang ada. Tuan Sivarasa Rasiah: Okey, ada, baik terima kasih. Untuk makluman Yang Berhormat Limbang, GIATMARA telah memohon cadangan pembinaan GIATMARA Limbang dengan peruntukan sebanyak RM10 juta. Permohonan ini telah dibentangkan ke peringkat akhir permohonan RMKe-11, Rolling Plan Ke-4 dalam Mesyuarat Pemeriksaan Bajet Teras Tiga Berkaitan Pembangunan Modal Insan pada 22 Mei 2018 di Unit Perancang Ekonomi (EPU). Walau bagaimanapun, pelaksanaan projek tersebut tertakluk kepada kelulusan oleh pihak Unit Perancang Ekonomi (EPU) dan kedudukan semasa kewangan kerajaan. Yang Berhormat Limbang juga bertanya mengenai status fasa 2 Projek Jalan Meritam ke Telahak, Bong Abai, Pengkalan Rejap, Sungai Poyan. Untuk makluman Yang Berhormat, projek ini yang dinamakan Projek Jalan Meritam, Telahak, Bong Abai, Bahagian Limbang, Sarawak fasa 2 telah diluluskan pelaksanaannya di bawah Rancangan Malaysia Kesepuluh. Kontrak projek ini telah ditamatkan kerana kelemahan kontraktor selaras dengan keputusan Mesyuarat Contract Coordination Panel (CCP), dengan izin, yang telah diadakan pada 23 Oktober 2018. Sehubungan dengan itu, pihak kementerian dan Jabatan Kerja Raya Sarawak sedang dalam proses untuk mengeluarkan Notis Penamatan Pengambilan Pekerja Kontraktor kepada kontraktor yang terlibat dan akan menender semula projek ini. Jadi, projek ini akan diteruskan tetapi dengan kontraktor baharu... Dato' Sri Ismail Sabri bin Yaakob [Bera]: Yang Berhormat, saya hendak tumpang Yang Berhormat Limbang punya soalan. Tuan Sivarasa Rasiah: Sila. Dato' Sri Ismail Sabri bin Yaakob [Bera]: Saya tidak bangkitkan. Yang Berhormat tidak perlu jawab, boleh cuma maklumkan kepada pegawai. Projek GIATMARA di Bera, saya difahamkan telah pun dibatalkan walaupun telah pun diluluskan. Kerajaan negeri telah pun bersetuju untuk menyediakan tanah sebanyak 10 ekar untuk GIATMARA di Bera. Kalau sudah dibatalkan, saya pohon supaya boleh dikaji semula pembatalan tersebut dan kalau boleh diluluskanlah. Tuan Sivarasa Rasiah: Berkaitan dengan status GIATMARA di Bera, saya diberitahu statusnya memang ia sudah beroperasi sejak tahun 2002. Dato' Sri Ismail Sabri bin Yaakob [Bera]: Ini yang baharu, is it?. Tuan Sivarasa Rasiah: Oh! Ini yang baharu. Dato' Sri Ismail Sabri bin Yaakob [Bera]: Itu yang lama, yang baharu. Tuan Sivarasa Rasiah: Baik. Akan tetapi okey. Itu saya akan dapatkan maklumat sama ada status yang baharu yang dicadangkan sama ada dibatalkan atau tidak. Kita akan beri pengesahan secara bertulis. Tuan Haji Hasbi bin Haji Habibollah [Limbang]: Tuan Yang di-Pertua, sedikit Menteri. Tuan Sivarasa Rasiah: Sila. Tuan Haji Hasbi bin Haji Habibollah [Limbang]: Balik cerita GIATMARA. Mungkin just to remind, dengan izin, Menteri iaitu MARA ini sekarang ini dalam proses untuk- difahamkan GIATMARA di Limbang iaitu proses membayar premium tanah yang disediakan oleh kerajaan negeri. Untuk pengetahuan Menteri, just to remind, tanah ini yang diluluskan oleh kerajaan negeri itu ia ada umurnya. Jadi, saya rasa sekiranya sementara menunggu pembinaan fizikal kompleks ini, mungkin yang bab tanah ini harus diselesaikan supaya ia tidak terlepas dan kena mohon semula lagi. Itu permohonan- just to remind the Ministry on that part. Satu lagi.